"Profesorii nu mai au tragere pentru muncă“. 1 din 3 vrea să renunțe la predare, arată un sondaj din UK.
Unul din trei profesori vrea să renunțe la predare, arată un sondaj din UK. 35% de profesori vor să renunțe la meseria de cadru didactic. Ionela, director: Profesorii nu mai au tragere pentru muncă.
Meseria de profesor nu mai este râvnită în Marea Britanie. O arată un studiu făcut pe 10 mii de cadre didactice. 35 la sută dintre ei vor să plece din învățământ, iar 66 la sută spun că statutul profesorului s-a înrăutățit.Însă nici în România situația nu e roz. Ionela Neagoe este director la Colegiul "Gheorghe Lazăr" din București. Ea spune că oboseala și neputința sunt din ce în ce mai vizibile."Starea generală nu este una de entuziasm. Am avut și doi profesori în perioada pandemiei, doi, care au refuzat să predea pentru că nu-i obliga nimeni să facă asta“, spune Ionela Neagoe, director.Însă sunt profesori care nu ar renunța pentru nimic în lume la catedră. Cum ar fi Cătălina Georgescu, profesoară de engleză în Capitală."Dacă job-ul este făcut din pasiune, repet, nu ai cum să nu depășești dificultățile cu care te întâlnești. Iar meseria de profesor e o meserie extraordinară“, spune Cătălina Georgescu, profesoară.